Diari Oficial de la Generalitat Valenciana


Sumari del DOGV 5664, del 20-12-2007 (2007/15308)

RESOLUCIÓ de 30 de novembre de 2007, del director general de l'Aigua, sobre delegació del gerent de l'Entitat Pública de Sanejament d'Aigües Residuals de la Comunitat Valenciana, per a les atribucions per a resoldre expedients d'autorització de connexió d'abocaments d'aigües residuals a sistemes públics de sanejament i depuració.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5664

Data del DOGV
:   20-12-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/15872


Data del document
:   30-11-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Entitat Pública de Sanejament d'Aigües Residuals de la Comunitat Valenciana
    * administració regional
    * competència administrativa
    * tractament de l'aigua
    * gestió de residus
    * delegació de poders

RESOLUCIÓ de 30 de novembre de 2007, del director general de l'Aigua, sobre delegació del gerent de l'Entitat Pública de Sanejament d'Aigües Residuals de la Comunitat Valenciana, per a les atribucions per a resoldre expedients d'autorització de connexió d'abocaments d'aigües residuals a sistemes públics de sanejament i depuració. [2007/15354]  
L'article 9 del Decret 131/2007, de 27 de juliol, del Consell, pel qual s'aprova el Reglament orgànic i funcional de la conselleria de Medi Ambient, Aigua, Urbanisme i Habitatge, atribueix al director general de l'Aigua les funcions en matèria de planificació, gestió i protecció de recursos hídrics a la Comunitat Valenciana, planificació i gestió de l'aigua, construcció i explotació d'infraestructures hidràuliques, modernització de regadius, reutilització i estalvi de l'aigua, control i protecció de la qualitat de l'aigua i autorització d'abocaments.  
En desenvolupament d'aquestes funcions, el director general de l'Aigua té, entre altres, la facultat d'autoritzar connexions d'abocaments d'aigües residuals a sistemes públics de sanejament i depuració, i, lògicament, de revocar aquestes autoritzacions.  
La Llei 2/1992, de 26 de març, del Govern Valencià, de sanejament de les aigües residuals de la Comunitat Valenciana, crea l'Entitat Pública de Sanejament d'Aigües Residuals de la Comunitat Valenciana (EPSAR), i disposa en l'article 13.2 que les matèries a què es refereix aquesta llei s'hauran de dur a terme mitjançant la conselleria o les conselleries competents en matèria d'obres públiques hidràuliques i medi ambient, com també mitjançant l'EPSAR esmentada.  
El Decret 170/1992, de 16 d'octubre, del Govern Valencià, pel qual s'aprova l'Estatut de l'Entitat Pública de Sanejament d'Aigües Residuals de la Comunitat Valenciana, estableix en l'article 6 els òrgans de l'Entitat de Sanejament, entre els quals es troba el gerent, a qui, de conformitat amb l'article 18, s'assigna l'exercici permanent i efectiu de les facultats d'administració i gestió de l'Entitat, i també les executives.   
Vist l'anterior, i a fi d'agilitar la tramitació dels expedients d'autorització de connexió d'abocaments d'aigües residuals a sistemes públics de sanejament i depuració, i tenint en compte la seua importància quantitativa, aquesta resolució delega el gerent de l'Entitat de Sanejament per a la resolució d'aquests expedients.  
Per aquesta raó, i de conformitat amb el que estableixen els articles 13 i 14 de la Llei 30/1992, de 26 de novembre, de règim jurídic de les administracions públiques i del procediment administratiu comú, en la redacció donada per la Llei 4/1999, de 13 de gener, resolc:  
Primer. Delegar en el gerent de l'Entitat Pública de Sanejament d'Aigües Residuals de la Comunitat Valenciana la competència per a resoldre els expedients d'autorització de connexió d'abocaments d'aigües residuals a sistemes públics de sanejament i depuració, com també per a resoldre la revocació, quan escaiga, d'aquestes autoritzacions.  
Segon. Aquesta delegació s'entén sense perjudici de la facultat del director general de l'Aigua d'advocar per a si el coneixement o la resolució d'aquells assumptes que considere convenient, i pot, així mateix, ser revocada en qualsevol moment.  
Tercer. Les resolucions i, en general, els actes administratius adoptats fent ús d'aquesta delegació hauran d'indicar expressament aquesta circumstància, i es consideraran dictats per l'òrgan delegatori.  
Quart. Aquesta resolució produirà efecte l'endemà de la publicació en el Diari Oficial de la Comunitat Valenciana.  
València, 30 de novembre de 2007.- El director general de l'Aigua: José María Benlliure Moreno.